**PROCEDURA PRIVIND FUNCŢIONAREA**

**PIEŢEI CENTRALIZATE ANONIME LA TERMEN**

**DE CERTIFICATE VERZI**

**ŞI ADMINISTRAREA PIEŢEI CONTRACTELOR BILATERALE DE CERTIFICATE VERZI**

**Întocmit: Societatea Operatorul Pieței de Energie Electrică și de Gaze Naturale OPCOM S.A.**

####

–Aprilie 2023–

 **CUPRINS**

[1. SCOP 4](#_Toc76544859)

[2. DOMENIUL DE APLICARE 4](#_Toc76544860)

[3. ACRONIME 5](#_Toc76544861)

[4. DEFINIŢII 5](#_Toc76544862)

[5. DOCUMENTE DE REFERINŢĂ 7](#_Toc76544863)

[6. CADRUL DE TRANZACŢIONARE ŞI DECONTARE 7](#_Toc76544864)

[7. ORGANIZAREA ŞI DESFĂŞURAREA SESIUNILOR DE TRANZACŢIONARE 10](#_Toc76544865)

[8. LEGĂTURA CU PARTICIPANŢII LA PCTCV 14](#_Toc76544866)

[9. ÎNREGISTRAREA CBCV ÎNCHEIATE PE PCTCV 14](#_Toc76544867)

[10. Transferul CV tranzacţionate pe PCTCV din contul vânzătorului în contul cumpărătorului 15](#_Toc76544868)

[11. ELABORAREA DE RAPOARTE 16](#_Toc76544869)

[12. ALTE PREVEDERI 17](#_Toc76544870)

LISTA DE CONTROL A REVIZIILOR

Documentul revizuit:

|  |  |  |  |
| --- | --- | --- | --- |
| Nr. crt. | Rev. | Data | Revizia se referă la: |
| 1 | 1 | 26.11.2018 | Actualizare în conformitate cu prevederile Ordinului ANRE nr. 178/2018 privind modificarea și completarea Regulamentului organizare și funcționare a pieței de certificate verzi, aprobat prin Ordinul președintelui Autorității Naționale de Reglementare în Domeniul Energiei nr. 77/2017. |
| 2 | 2 | 25.03.2019 | Actualizare în conformitate cu prevederile Ordinului ANRE nr. 46/2019 privind modificarea și completarea Regulamentului organizare și funcționare a pieței de certificate verzi, aprobat prin Ordinul președintelui Autorității Naționale de Reglementare în Domeniul Energiei nr. 77/2017. |
| 3 | 3 | 01.07.2021 | Actualizare în conformitate cu prevederile Ordinului ANRE nr. 49/2021 privind modificarea și completarea Regulamentului organizare și funcționare a pieței de certificate verzi, aprobat prin Ordinul președintelui Autorității Naționale de Reglementare în Domeniul Energiei nr. 77/2017. |
| 4 | 4 | 19.04.2023 | Actualizare în conformitate cu prevederile Ordinului ANRE nr. 57/2023 privind modificarea și completarea Regulamentului organizare și funcționare a pieței de certificate verzi, aprobat prin Ordinul președintelui Autorității Naționale de Reglementare în Domeniul Energiei nr. 77/2017. |

#  SCOP

* 1. Procedura privind funcţionarea pieţei centralizate anonime la termen de certificate verzi, numită în continuare „Procedura”, are drept scop precizarea condiţiilor referitoare la organizarea sesiunilor de tranzacţionare a certificatelor verzi şi publicarea informațiilor privind încheierea tranzacţiilor pe piaţa centralizată anonimă la termen de certificate verzi (PCTCV).

Prevederile Procedurii sunt în concordanţă cu prevederile Regulamentului de organizare şi funcţionare a pieţei de certificate verzi aprobat prin Ordinul ANRE nr. 77/2017, cu modificarile şi completările ulterioare.

Procedura precizează condiţiile referitoare la:

* Principiile de funcționare a pieței;
* Participarea la sesiunile de tranzacţionare;
* Organizarea sesiunilor de tranzacționare la termen a certificatelor verzi;
* Publicarea informațiilor.
	1. Principiile care stau la baza funcționării PCTCV, în condiţiile prezentei Proceduri, sunt următoarele:
1. accesul nediscriminatoriu la certificatele verzi tranzactionate pe PCTCV pentru toţi participanții la piaţă;
2. atribuirea concurențială a certificatelor verzi ofertate în conformitate cu prevederile prezentei Proceduri;
3. transparenţa – prin publicarea, conform termenelor şi condiţiilor precizate în prezenta Procedură a informaţiilor referitoare la rezultatele sesiunilor de tranzacționare;
4. nediscriminare şi obiectivitate - prin aplicarea în mod nediscriminatoriu a criteriilor stabilite conform legislației în vigoare și Regulamentului de organizare și funcționare a pieței de certificate verzi pentru acordarea drepturilor de tranzacționare şi a criteriilor pentru stabilirea tranzacțiilor, întocmai cum acestea sunt precizate prin prezenta procedură, astfel încât participanţilor la sesiunile de tranzacționare să li se acorde şanse egale de încheiere a tranzacțiilor.

#  DOMENIUL DE APLICARE

Procedura priveşte detalierea cadrului de organizare și funcţionare a Pieței centralizate anonime la termen de certificate verzi şi se aplică de către Operatorul Pieţei de Energie Electrică şi Gaze Naturale ”OPCOM” - S.A., în calitate de operator al Pieţei de Certificate Verzi şi de către participanţii înregistraţi la Piața de Certificate Verzi pentru vânzarea și/sau cumpărarea certificatelor verzi.

#  ACRONIME

* 1. ANRE - Autoritatea Naţională de Reglementare în Domeniul Energiei;
	2. CV - certificat verde;
	3. CBCV - contract bilateral de certificate verzi;
	4. E-SRE - energie electrică din surse regenerabile de energie
	5. Lege - Legea nr. 220/2008, republicată, cu modificările şi completările ulterioare;
	6. OPCV - operatorul pieţei de certificate verzi – Societatea Operatorul Pieței de Energie Electrică și de Gaze Naturale OPCOM SA;
	7. OTS - operatorul de transport şi de sistem – CNTEE Transelectrica SA;
	8. PAPCTCV - preţ de atribuire pe piaţa centralizată anonimă la termen de certificate verzi;
	9. PCV - piaţa de certificate verzi;
	10. PCBCV - piaţa contractelor bilaterale de certificate verzi;
	11. PCBCV-ND - piaţa contractelor bilaterale negociate direct de certificate verzi;
	12. PCSCV - piaţa centralizată anonimă spot de certificate verzi;
	13. PCTCV - piaţa centralizată anonimă la termen de certificate verzi;
	14. RCV - Registrul certificatelor verzi;
	15. Regulament - Regulamentul de organizare și funcționare al pieței de certificate verzi aprobat prin Ordinul ANRE nr. 77/2017, cu modificările şi completările ulterioare.

#  DEFINIŢII

Termenii utilizaţi în prezenta procedură sunt cei definiţi în Legea energiei electrice şi a gazelor naturale nr. 123/2012, cu modificările şi completările ulterioare, în Legea nr. 220/2008 pentru stabilirea sistemului de promovare a producerii energiei din surse regenerabile de energie, republicată, cu modificările şi completările ulterioare, în Codul civil și în Regulamentul de organizare și funcționare al pieței de certificate verzi aprobat prin Ordinul ANRE nr. 77/2017, cu modificările şi completările ulterioare.

Suplimentar se definesc următorii termeni:

* 1. *Anularea unei oferte* – Ştergerea ofertei din registrul ofertelor active ale unui participant la PCTCV luate în considerare în vederea încheierii tranzacţiilor, oferta rămânând înregistrată în baza de date a sistemului de tranzacţionare al PCTCV pentru prelucrări statistice;
	2. *Cale de comunicaţie proprie* – Totalitatea sistemelor de transmitere/recepţie de date deţinute de OPCV, respectiv de participanţii la PCTCV;
	3. *Cheie USB* – dispozitiv hardware extern care se conectează la calculator şi permite participantului înregistrat la PCV accesarea sistemului de tranzacţionare al PCTCV pe baza configurării realizate de OPCV la înregistrarea participantului la PCV;
	4. *Corelare –* Situaţia în care în Sistemul de tranzacţionare sunt introduse oferte care să îndeplinească simultan condiţia de preţ, respectiv preţul vânzării mai mic sau cel mult egal cu preţul cumpărării sau preţul cumpărării mai mare sau cel puţin egal cu preţul vânzării. Pentru cantitatea comună celor două oferte și prețul de atribuire pe piața centralizată anonimă la termen de certificate verzi stabilit în cadrul sesiunii de tranzacționare și notificat participanților la piață, ulterior încheierii sesiunii de tranzacționare, se încheie un contract bilateral de certificate verzi;
	5. *Fereastra Adâcime de Piaţă –* Fereastră în care sunt afișate ordonat în funcție de criteriile de prioritate (cel mai bun preț, marca de timp) ofertele de cumpărare și de vânzare introduse în piață pentru produsul standard respectiv;
	6. *Oferte active* – Oferte introduse în sistemul de tranzacţionare, validate, luate în considerare în vederea încheierii tranzacţiilor;
	7. *Participant la PCTCV* – Participant la PCV care accesează Sistemul de tranzacționare al PCTCV și introduce oferte în vederea încheierii de tranzacții de vânzare/cumpărare de CV;
	8. *Rapoartele participantului la PCTCV din sistemul de tranzacţionare* – Rapoarte puse la dispoziţie de OPCV prin intermediul sistemului de tranzacţionare care oferă date zilnice privind tranzacţiile încheiate şi produsele tranzacţionate precum şi date statistice privind istoricul ofertelor introduse și tranzacţiilor încheiate;
	9. *Sistemul de tranzacţionare –* ansamblu de sisteme și aplicații informatice stabilite şi menţinute de operatorul pieţei de certificate verzi în scopul realizării tranzacţiilor de certificate verzi pe pieţele centralizate anonime pentru tranzacţionarea certificatelor verzi;

#  DOCUMENTE DE REFERINŢĂ

* 1. Legea nr. 220/2008 pentru stabilirea sistemului de promovare a producerii energiei din surse regenerabile de energie, republicată, cu modificările şi completările ulterioare;
	2. Legea energiei electrice şi a gazelor naturale nr. 123/2012, cu modificările şi completările ulterioare;
	3. Regulamentul de emitere a certificatelor verzi aprobat prin Ordinul ANRE nr. 4/04.02.2015, cu modificările şi completările ulterioare;
	4. Regulamentul de organizare și funcționare al pieței de certificate verzi aprobat prin Ordinul ANRE nr. 77/2017, cu modificările şi completările ulterioare.
	5. ~~Procedura privind modalitatea și termenele de plata a tarifului reglementat practicat de operatorul pieței de energie electrică.~~
	6. Procedura privind tarifele practicate de OPCOM pentru serviciile prestate participanților la piețele de certificate verzi administrate de OPCOM S.A.

#  CADRUL DE TRANZACŢIONARE ŞI DECONTARE

## PRODUSE STANDARD

* + 1. OPCV codifică și publică pe site-ul propriu Produsele standard cu caracteristica fermă durata de valabilitate a contractului standard aplicabil, respectiv o lună calendaristică / un trimestru / un an calendaristic și calendarul lor de tranzacționare.
		2. Calendarul de tranzacționare este stabilit de OPCV și este publicat pe site-ul propriu astfel încât data de începere a duratei de valabilitate a contractului standard aplicabil nu poate fi mai devreme de prima zi lucrătoare după 4 zile lucrătoare de la data sesiunii de tranzacționare (exclusiv ziua sesiunii de tranzacționare).
		3. Pentru fiecare categorie de Produse standard care fac obiectul tranzacționării pe PCTCV, OPCV definește în Sistemul de tranzacționare Piețele specifice de tipul:
			1. Piața pentru contracte lunare având codul alfanumeric generic de identificare **PCVT\_L**.
			2. Piața pentru contracte trimestriale având codul alfanumeric generic de identificare **PCVT\_TR.**
			3. Piața pentru contracte anuale având codul alfanumeric generic de identificare **PCVT\_AN.**
		4. Produsele standard specifice definite în Sistemul de tranzacționare de către OPCV, în conformitate cu durata de valabilitate a contractelor standard aplicabile, sunt de tipul:
			1. Produse pentru contracte lunare având coduri alfanumerice generice de tipul: PCVT\_L\_LLL\_aa, acestea cuprind următoarele referinţe specifice: ”LLL” – luna exprimată prescurtat prin trei litere şi ”aa” – anul exprimat prin două cifre.

Oferta este introdusă pentru vânzarea/cumpărarea Certificatelor Verzi în luna calendaristică ”LLL” din anul „aa” prin Contractul standard pe perioadă de o lună calendaristică. Denumirea produsului cuprinde luna aferentă perioadei de valabilitate a contractului standard aplicabil.

* + - 1. Produse pentru contracte trimestriale având coduri alfanumerice generice de tipul: PCVT\_TR\_t\_aa, acestea cuprind următoarele referinţe specifice: ”t” – numărul trimestrului exprimat prescurtat printr-o cifră şi ”aa” – anul exprimat prin două cifre.

Oferta este introdusă pentru vânzarea/cumpărarea Certificatelor Verzi în trimestrul calendaristic „t” din anul „aa” prin Contractul standard pe perioadă de un trimestru calendaristic. Denumirea produsului cuprinde trimestrul aferent perioadei de valabilitate a contractului standard aplicabil.

* + - 1. Produse pentru contracte anuale având coduri alfanumerice generice de tipul: PCVT\_AN \_AA, acestea cuprind referinţa specifică ”AA” – anul exprimat prin patru cifre.

Oferta este introdusă pentru vânzarea/cumpărarea Certificatelor Verzi în anul calendaristic „AA” prin Contractul standard pe perioadă de un an. Denumirea produsului cuprinde anul aferent perioadei de valabilitate a contractului standard aplicabil.

## TIPURI DE OFERTE

* + 1. Participanţii la PCTCV pot introduce, on-line, în sistemul de tranzacționare, fie oferte de vânzare, fie oferte de cumpărare CV, după cum urmează:

a) oferte de vânzare de CV dacă sunt producători de E-SRE;

b) oferte de cumpărare de CV dacă sunt operatori economici cu obligație de achiziție de CV sau producători de E-SRE aflați în condițiile stabilite prin art. 10 alin. (5) din Lege;

* + 1. Producătorii de E-SRE aflați în condițiile stabilite prin art. 10 alin. (5) din Lege care doresc să cumpere CV în vederea îndeplinirii condițiilor contractuale care nu poate fi acoperit din CV emise de OTS vor transmite la OPCV în ziua lucrătoare anterioară zilei în care doresc să participe cu oferte de cumpărare la sesiunea de tranzacționare, documente justificative în acest sens, în care vor preciza printr-o adresă oficială, respectiv:
1. numărul contractului de vânzare deja semnat pentru care este necesară achiziția de CV;
2. numărul de CV asumate ferm prin contract în baza posibilităților de producere de E-SRE ale centralei/centralelor exploatate;
3. termenul limită de îndeplinire a obligațiilor ferme ce nu pot fi îndeplinite în baza CV emise sau ce vor fi emise până la termenul limită de îndeplinire a obligațiilor ferme în baza energiei electrice produse de centrala/centralele deținute;
4. orice alte argumente care justifică situaţia de a nu realiza numărul de certificate verzi contractate.
	* 1. Producătorii de E-SRE aflați în condițiile art. 6 lit e1) din Regulamentul de emitere a CV pot achiziționa CV pentru acoperirea numărului de CV acordate necuvenit de OTS și vândute în conformitate cu notificarea transmisă la OPCOM de OTS.
		2. Oferta constă într-o pereche cantitate-preţ ofertată pentru cumpărare sau pentru vânzare dedicată unui produs standard, care reprezintă angajament ferm al participantului la PCV.
		3. Pentru ofertele de vânzare, cantitatea din ofertă reprezintă cel mai mare număr de CV oferit spre vânzare, iar prețul din ofertă reprezintă cel mai mic preț cu care se poate vinde cantitatea respectivă.
		4. Pentru ofertele de cumpărare, cantitatea din ofertă reprezintă cel mai mare număr de CV solicitat spre cumpărare, iar prețul din ofertă reprezintă cel mai mare preț cu care se poate cumpăra cantitatea respectivă.
		5. În procesul automat de corelare a ofertelor şi stabilire a tranzacţiilor realizat de sistemul de tranzacţionare al PCTCV, oferta poate fi corelată total sau parţial.
		6. Participanţii pot introduce una sau mai multe oferte distincte pentru produsul standard tranzacționat.
		7. Din interfaţa proprie a sistemului de tranzacţionare, participanţii la PCTCV introduc oferte selectând:
5. Produsul standard pentru care se doreşte introducerea ofertei;
6. Tipul ofertei şi anume: ofertă de cumpărare sau ofertă de vânzare;
7. Cantitatea ofertată [Nr. CV];
8. Preţul propus [Lei/CV].

##  FORMATUL OFERTELOR

* + 1. Preţurile din oferte vor fi introduse în moneda oficială din Romania [Lei], cu maximum 4 zecimale şi vor fi numere pozitive.
		2. Preţurile din ofertele propuse trebuie să se încadreze în scala de preț a CV, în conformitate cu prevederile legale în vigoare.
		3. Cantităţile din oferte vor fi introduse în [nr. CV], fără zecimale şi vor fi numere pozitive.
		4. Ofertele de vânzare/cumpărare pot propune un număr maxim de 10 000 CV.
		5. Ofertele de cumpărare introduse de către un producător de E-SRE pot fi propuse pentru un număr maxim de CV egal cu diferenţa dintre numărul de CV total necesar pentru acoperirea CBCV încheiate cu furnizori de energie electrică, care în cazul contractelor cu cantităţi variabile de CV este numărul minim de CV din contractele respective, şi numărul de CV valabile existente în contul de producător din RCV la data introducerii ofertei în sistemul de tranzacţionare, cu actualizarea acestuia de către sistemul de tranzacţionare până la data corelării ofertei care să nu depășească numărul de 10 000 CV.

## CONTRACTUL STANDARD DE VÂNZARE/CUMPĂRARE DE CERTIFICATE VERZI PE PCTCV

* + 1. În cadrul PCTCV este obligatorie utilizarea contractului standard.
		2. Contractul de vânzare/cumpărare de CV semnat între Participanţii la PCTCVurmare tranzacţiilor încheiate în cadrul sesiunilor de tranzacționare organizate de OPCV, trebuie să respecte clauzele contractului standard cu precizarea în anexe a caracteristicilor ferm stabilite la încheierea sesiunii de tranzacționare, respectiv numărul de CV tranzacționate, preţul de atribuire stabilit în cadrul sesiunii de tranzacționare și perioada de valabilitate a contractului aferentă produsului standard prin intermediul căruia a fost încheiată tranzacția.

## TARIFE

* + 1. Pentru activitățile și serviciile desfășurate OPCV percepe Tariful de ~~tranzacţionare~~ transfer CV pe PCTCV, în conformitate cu ~~„Procedura privind modalitatea si termenele de plata ale tarifului reglementat practicat de operatorul pietei de energie electrica” aplicabilă la data emiterii facturii~~ “Procedura privind tarifele practicate de OPCOM pentru serviciile prestate participanților la piețele de certificate verzi administrate de OPCOM S.A.” ~~Valoarea tarifului este exprimată în Lei/CV și este publicată pe pagina web a OPCV~~.

#  ORGANIZAREA ŞI DESFĂŞURAREA SESIUNILOR DE TRANZACŢIONARE

* 1. **ORGANIZAREA SESIUNILOR DE TRANZACŢIONARE**
		1. OPCV organizează sesiuni de tranzacționare în fiecare zi lucrătoare.
		2. Pentru fiecare sesiune de tranzacționare OPCV definește piețele și produsele standard asociate fiecărei piețe care sunt disponibile în sistemul de tranzacționare al PCTCV, pentru introducerea ofertelor, în ziua de tranzacționare, conform calendarului publicat pe site-ul OPCV.
		3. Fiecare produs standard definit pentru o durată specifică de valabilitate a contractelor standard aplicabile constituie obiectul unor tranzacţii independente.
	2. **DESFĂŞURAREA SESIUNILOR DE TRANZACŢIONARE**
		1. Sesiunile de tranzacționare organizate de OPCV se desfășoară în fiecare zi lucrătoare între orele 12:00 -14:00.
		2. Participanții la piață se vor conecta la sistemul de tranzacţionare al PCTCV de la stațiile de lucru proprii utilizând pentru conectare cheia USB și datele proprii de identificare – cod utilizator și parolă.
		3. Participanții interesați de participarea la sesiunea de tranzacționare vor introduce în sistemul de tranzacţionare al PCTCV ofertele proprii precizând numărul de CV și preţul ofertat.
		4. Ofertele introduse de participantul la PCTCV reprezintă angajamente ferme ale respectivului participant la PCTCV, care este direct răspunzător pentru corectitudinea datelor introduse.
		5. Pe tot parcursul sesiunii de tranzacționare participanţii la PCTCV pot introduce, respectiv modifica, sau anula ofertele proprii existente în Sistemul de tranzacţionare.
		6. Sistemul de tranzacţionare al PCTCV va aloca automat fiecărei oferte introduse un număr unic de identificare şi o marcă de timp de forma „hh:mm:ss” prin care sunt precizate ora (h), minutul (m) şi secunda (s) introducerii ofertei, vizibile în secţiunea de Ordinele Mele/ Istoric din interfaţa participantului la PCTCV.
		7. În cazul modificării unei oferte, a prețului și/sau creșterea cantității, Sistemul de tranzacţionare actualizează automat datele aferente noii intenții de ofertare cu marca de timp corespunzătoare momentului modificării ofertei iniţiale. Această modificare poate avea consecinţe asupra plasării ofertei în ansamblul pieţei deoarece în cazul ofertelor de același sens care propun același preț ordonarea se va realiza în funcție de marca de timp.
		8. Ofertele pentru un produs standard introduse și validate sunt actualizate și ordonate automat de sistemul de tranzacţionare, în timp real, în funcţie de cel mai bun preţ, crescător pentru ofertele de vânzare şi descrescător pentru ofertele de cumpărare şi în funcţie de marca de timp în cadrul ofertelor de acelaşi tip care au acelaşi preţ.
		9. O ofertă introdusă în sistemul de tranzacţionare este valabilă până în ultima zi lucrătoare a lunii calendaristice în care oferta a fost introdusă, dar nu mai târziu de a 5-a zi lucrătoare înainte de data de începere a livrării pentru produsul standard pentru care a fost introdusă oferta, după care aceasta este anulată automat, conform prevederilor în vigoare ale Regulamentului.
		10. Participanţii la PCTCV care au introdus oferte în sistemul de tranzacţionare pentru produse standard a căror perioadă de tranzacţionare continuă în luna calendaristică următoare şi care au fost anulate automat în ultima zi lucrătoare a unei luni calendaristice îşi pot reînnoi ofertele în prima zi lucrătoare a lunii calendaristice următoare, conform prevederilor în vigoare ale Regulamentului.
		11. Pe parcursul sesiunii de tranzacționare ofertele de vânzare sunt corelate în mod continuu şi automat cu ofertele de cumpărare pe măsură ce prin introducerea şi/sau modificarea unei noi oferte este îndeplinită condiţia de compatibilitate de preţ şi anume: preţul unei oferte de cumpărare să fie mai mare sau cel puţin egal cu preţul unei oferte de vânzare sau preţul unei oferte de vânzare să fie mai mic sau cel mult egal cu preţul unei oferte de cumpărare.
		12. Procesul automat de corelare a Sistemului de tranzacționare va asigura corelarea tuturor ofertelor compatibile astfel:
			1. Respectarea de către Sistemul de tranzacţionare a regulillor de ordonare:
		13. preț;
		14. marcă de timp.
			1. Ofertele de cumpărare se vor corela în ordine descrescătoare a prețului ofertat, respectiv prima ofertă de cumpărare corelată este oferta de cumpărare cu prețul cel mai mare.
			2. Ofertele de vânzare se vor corela în ordine crescătoare a prețului ofertat, respectiv prima ofertă de vânzare corelată este oferta de vânzare cu prețul cel mai mic.
			3. În cazul în care sunt mai multe oferte la prețul cel mai bun, corelarea se va face în funcție de marca de timp, începând de la cea mai veche până la cea mai recentă ofertă.
		15. Prețul de atribuire la care se va încheia o tranzacție, urmare a regulilor de corelare, va fi prețul ofertei nou-introduse în piață de sens contrar celei existente aflate la cel mai bun preț, compatibilă cu aceasta și având cel mai bun preț.
		16. Numărul de CV tranzacționate este cel mai mic dintre cele ale celor două oferte care se corelează.
		17. Ofertele de cumpărare și ofertele de vânzare compatibile ale unui producător de E-SRE aflat în condițiile stabilite prin art. 10 alin. (5) din Lege nu sunt corelate de către Sistemul de tranzacționare astfel:
* Oferta de cumpărare/ oferta de vânzare este respinsă de Sistemul de tranzacționare în cazul în care cea mai bună ofertă introdusă pe sens contrar aparține aceluiași participant la PCTCV;
* În cazul în care participantul la PCTCV are în piață o ofertă de vânzare și introduce o ofertă de cumpărare compatibilă cu aceasta, oferta de cumpărare va fi corelată conform prevederilor art. 7.2.11, 7.2.12, 7.2.13 și 7.2.14 cu restul ofertelor de vânzare având prețul mai mic/ marca de timp anterioară ofertei proprii. Cantitatea necorelată a ofertei de cumpărare, până la momentul la care oferta de vânzare proprie devine cea mai bună ofertă din piață, este retrasă automat de către sistemul de tranzacționare.
* În cazul în care participantul la PCTCV are în piață o ofertă de cumpărare și introduce o ofertă de vânzare compatibilă cu aceasta, oferta de vânzare va fi corelată conform prevederilor art. 7.2.11, 7.2.12, 7.2.13 și 7.2.14 cu restul ofertele de cumpărare având prețul mai mare/ marca de timp anterioară ofertei proprii. Cantitatea necorelată a ofertei de vânzare, până la momentul la care oferta de cumpărare proprie devine cea mai bună ofertă din piață, este retrasă automat de către sistemul de tranzacționare.
	+ 1. Procesul de corelare se încheie în momentul în care nu mai există oferte care îndeplinesc condiția de corelare sau la expirarea sesiunii de tranzacționare.
		2. În cazul în care un participant la PCTCV constată că, urmare a unei erori de completare a formularului de introducere a ofertei s-a încheiat tranzacție, notifică în maxim 15 minute administratorul Sistemului de tranzacționare asupra tranzacției eronate, solicitând anularea acesteia.
		3. ~~În cazul în care ambii parteneri solicită de comun acord anularea unei tranzacții pe PCTCV, această solicitare se formulează telefonic și se confirmă prin mesaj-mail transmis pe adresa administratorului Sistemului de tranzacționare (pcbcv@opcom.ro) în termen de 10 minute de la momentul realizării tranzacției. Administratorul va anula tranzacția (înlăturându-se astfel semnalul eronat de preț).~~ Anularea unei tranzacții se realizează de către OPCV numai în cazul în care ambii parteneri sunt de acord cu anularea tranzacției. Confirmarea acordului și motivația solicitării se formulează telefonic, pentru operativitate și se confirmă prin mesaj e-mail transmis de către o persoană notificată în relația cu OPCOM S.A. pe adresa administratorului Platformei de tranzacționare (pcbcv@opcom.ro), pentru asigurarea dovezii materiale a acordului. Administratorul va anula tranzacția (înlăturându-se astfel semnalul eronat de preț).
		4. Toţi participanţii la PCTCV pot vizualiza în Sistemul de tranzacţionare, în orice moment al sesiunii de tranzacționare, ofertele de cumpărare și ofertele de vânzare ordonate după preț, cu păstrarea anonimatului participanţilor care au introdus aceste oferte. Ofertele proprii sunt marcate distinct în ecranul participantului.
		5. Sistemulde tranzacţionare al PCTCV înregistrează şi păstrează evidenţa tuturor ofertelor introduse şi a acţiunilor asupra acestora (introducere, modificare, anulare, corelare). Sunt păstrate în format electronic datele şi rapoartele aferente ultimului an de tranzacţionare, acestea fiind accesibile participantului la PCTCV.
		6. După încheierea sesiunii de tranzacționare OPCV transmite fiecărui participant la PCTCV care a încheiat tranzacție/tranzacții, până la sfârșitul zilei în care a avut loc sesiunea de tranzacționare, Confirmarea de tranzacţie(conform Anexei 2).
		7. Confirmările de tranzacție cuprind cel puțin următoarele informații:
1. Denumirea participantului la PCV;
2. Ziua de tranzacţionare;
3. Denumirea produsului standard pentru care au fost încheiate tranzacții;
4. Numărul de CV vândute/cumpărate de participant în sesiunea de tranzacţionare pentru fiecare produs standard pentru care acesta a încheiat tranzacții;
5. PAPCTCV - preţul de atribuire a CV pentru fiecare tranzacţie încheiată pe PCTCV;
6. Denumirea participantului/participanţilor la PCV partener în fiecare tranzacție în sesiunea de tranzacţionare curentă.
	1. **PERSOANE AUTORIZATE**
		1. Participantul la PCTCV va desemna şi va comunica OPCV numele şi datele de contact ale reprezentanţilor săi având drept de a introduce, modifica şi/sau anula ofertele propuse şi de a lua hotărâri privitor la participarea la sesiunile de tranzacționare, în numele său.
		2. Participantul la PCTCV se va asigura asupra posibilităţii contactării de către OPCV a cel puţin unuia dintre reprezentanţii desemnaţi, pe parcursul sesiunilor de tranzacționare la care aceştia participă.
	2. **TRANSPARENȚA SESIUNILOR DE TRANZACȚIONARE**
		1. După încheierea sesiunii de tranzacționare, dar nu mai târziu de ora 18:00 a zilei în care aceasta a fost organizată, OPCV va publica pe pagina sa de web ([www.opcom.ro](http://www.opcom.ro)) în secțiunea dedicată modalității de tranzacționare PCTCV rezultatele sesiunii de tranzacționare, respectiv:
7. Codul alfanumeric unic de identificare al produselor standard supuse tranzacționării în cursul zilei;
8. Numărul de CV tranzacționate în cadrul fiecărei tranzacții;
9. Fiecare PAPCTCV stabilit în cadrul sesiunii de tranzacționare pentru fiecare tranzacție;
10. Participanții căștigători din cadrul sesiunii de tranzacționare (vânzător și cumpărător);
11. Lista anonimizată prin codificare a ofertelor introduse pentru sesiunea de tranzacționare.
	* 1. În prima zi lucrătoare a fiecărei luni calendaristice OPCV publică prețul mediu ponderat al tranzacțiilor încheiate pe PCTCV în luna anterioară.

# LEGĂTURA CU PARTICIPANŢII LA PCTCV

* 1. Schimbul de date şi informaţii cu participanţii la PCTCV se va realiza printr-unul din următoarele metode: fizic, prin e-mail, fax, web.LAN, toate mesajele trebuind să fie autentificate prin semnătură dublă sau cheie IT.
	2. Toate comunicările privind: modificarea datelor de contact ale societății, notificate OPCV, modificarea persoanelor autorizate să tranzacționeze și/sau a celor împuternicite pentru reprezentarea societății în relația cu OPCV, vor fi asumate prin documente înregistrate, semnate de reprezentantul legal al societății și eventual ștampilate.

# ÎNREGISTRAREA CBCV ÎNCHEIATE PE PCTCV

* 1. Vânzătorii pe PCTCV asigură depunerea la OPCV a contractelor bilaterale încheiate în conformitate cu rezultatele sesiunilor de licitație, în vederea înregistrării, în termen de maxim trei (3) zile lucrătoare de la transmiterea de către OPCV a confirmărilor de tranzacție, exclusiv data transmiterii confirmărilor de tranzacție.

# Transferul CV tranzacţionate pe PCTCV din contul vânzătorului în contul cumpărătorului

* 1. Vânzătorii pe PCTCV transmit la OPCV informațiile referitoare la CV care urmează a fi tranzacționate prin contractul standard încheiat pe PCTCV, respectiv numărul de CV tranzacționate și codurile numerice ale acestora în vederea blocării acestora, cel mai târziu cu 6 zile lucrătoare înainte de termenul scadent pentru încasarea contravalorii CV.
	2. După primirea unei solicitări de blocare a CV, OPCV verifică situația contului din RCV și în cazul în care seriile notificate au fost blocate urmare încheierii sesiunii de tranzacționare pe PCSCV informează vânzătorul în vederea revizuirii intenției de tranzacționare prin contractul standard încheiat pe PCTCV, conform CV rămase disponibile in RCV;
	3. În cazul în care, după primirea răspunsului vânzătorului cu privire la intenția de tranzacționare prin contractul standard încheiat pe PCTCV, numărul de CV aferente tranzacțiilor încheiate pe PCSCV cumulat cu numărul de CV notificate în vederea blocării pentru contractele standard încheiate pe PCTCV depășește numărul de CV disponibile în RCV solicitarea de blocare este respinsă și OPCV informează vânzătorul.
	4. Vânzătorul transmite la OPCV și cumpărătorului, după fiecare încasare a contravalorii CV vândute pe CBCV, o confirmare pe proprie răspundere privind încasarea valorii facturii aferente tranzacţiei cu CV pe CBCV, datată cu ziua transmiterii către OPCV, în care precizează data încasării, preţul de facturare, numărul şi codurile CV vândute (conform modelului din Anexa 1), în termen de 1 (una) zi lucrătoare de la încasarea acesteia.
	5. După primirea de la vânzător a confirmării pe proprie răspundere privind încasarea facturii aferente tranzacţiei cu CV prin CBCV, OPCV verifică numărul şi codurile CV, numărul și data încheierii contractului și partenerul de tranzacție din confirmare.
	6. Dacă datele transmise în confirmare sunt incorecte, OPCV informează vânzătorul şi solicită corectarea situaţiei.
	7. Dacă datele transmise în confirmare sunt corecte, OPCV transferă CV din contul vânzătorului în contul cumpărătorului în termen de cel mult o zi lucrătoare de la data înregistrării confirmărilor de încasare la OPCV.
	8. Participantul la PCV care a încheiat CBCV pe PCTCV, atât vânzător cât şi cumpărător, achită factura aferentă valorii rezultate prin aplicarea tarifului ~~reglementat~~ de transfer CV practicat de OPCV, ~~componenta de realizare a tranzacţiilor pe PCTCV~~, emisă de OPCV, la termenul prevăzut în *~~"Procedura privind modalitatea si termenele de plata ale tarifului reglementat practicat de operatorul pietei de energie electrica~~*~~", avizată de ANRE~~ "*Procedura privind tarifele practicate de OPCOM pentru serviciile prestate participanților la piețele de certificate verzi administrate de OPCOM S.A.*".
	9. În cazul în care participantul la PCV nu achită factura până la termenul scadent, OPCV suspendă participantul de la tranzacţionare pe PCV ~~pe o perioadă de 3 luni,~~ în conformitate cu prevederile Procedurii privind înregistrarea, retragerea, suspendarea Paticipanţilor la/de la PCV.
	10. Prin excepție de la prevederile punctului 10.8., în cazul în care factura aferentă valorii rezultate prin aplicarea tarifului ~~reglementat~~ practicat de OPCV~~componenta de realizare a tranzacţiilor~~ pentru transferurile CV realizate pe PCTCV, emisă de OPCV, este mai mică de 15 lei, aceasta poate fi achitată ~~doar~~ atunci când valoarea facturilor emise ~~pentru tranzacțiile încheiate pe PCTCV~~ totalizează împreună, sau imediat ce depășesc, suma de 15 lei în condițiile prevăzute în *~~Procedura privind modalitatea si termenele de plata ale tarifului reglementat practicat de operatorul pietei de energie electrica~~*~~", avizată de ANRE~~ "*Procedura privind tarifele practicate de OPCOM pentru serviciile prestate participanților la piețele de certificate verzi administrate de OPCOM S.A.*".
	11. Participanții la PCV care au încheiat CBCV pe PCTCV pot vizualiza efectuarea transferurilor pentru care au fost transmise confirmări pe proprie răspundere de încasare a contravalorii CV tranzacționate prin CBCV, prin accesarea online a Registrului Certificatelor Verzi.
	12. În cazul în care cumpărătorul nu vizualizează în contul său din Registrul Certificatelor Verzi, codurile CV din confirmarea de încasare primită de la vânzător, contactează vânzătorul pentru soluționarea acestei situații prin transmiterea către OPCV a confirmării pe proprie răspundere privind încasarea CV.
	13. În cazul în care vânzătorul nu își îndeplinește obligațiile ce îi revin conform contractului standard, cumpărătorul are obligația să notifice OPCV asupra situației existente până la data limită a livrării, iar OPCV notifică vânzătorul în acest sens și solicită acestuia remedierea de îndată a situației.
	14. În cazul în care la data încheierii perioadei de livrare vânzătorul nu deține în contul propriu CV necesare livrării, OPCV procedează la suspendarea acestuia de la tranzacționare pe PCTCV și înștiințează părțile implicate asupra situației create și ANRE în vederea aplicării sancțiunilor legale.
	15. În cazul în care cumpărătorul nu achită factura, aferentă CV achiziționate conform contractelor semnate în baza tranzacțiilor încheiate pe PCTCV, în termenul prevăzut în factură, vânzătorul notifică OPCV în vederea consemnării unei abateri de la regulile de tranzacționare și ANRE în vederea aplicării sancțiunilor legale ce se impun.

#  ELABORAREA DE RAPOARTE

* 1. OPCV publică lunar, pentru luna precedentă:
		+ 1. Numărul de CV transferate pe PCBCV, cu detalierea acestuia pe PCTCV și PCBCV-ND;
			2. Prețul mediu ponderat de tranzacționare a CV pe PCBCV, cu detalierea acestuia pe PCTCV și PCBCV-ND;
			3. Numărul de participanți care au tranzacționat CV pe PCBCV, cu detalierea acestuia pe PCTCV și PCBCV-ND.
	2. OPCV elaborează lunar rapoarte privind numărul de participanți care au tranzacționat CV prin CBCV, respectiv numărul de CV tranzacționate/transferate prin CBCV.
	3. OPCV transmite autorității competente informaţiile cu privire la tranzacţiile încheiate pe PCTCV, în formatul şi cu periodicitatea solicitate de către autoritatea competentă.

#  ALTE PREVEDERI

* 1. Documentele pot fi înaintate sau transmise în numele participantului la PCV numai de către reprezentantul său legal sau împuterniciții acestuia.
	2. Corespondența electronică, prin e-mail, poate fi inițiată numai de către reprezentantul legal, împuterniciții acestuia sau persoanele notificate pentru menținerea legăturii cu PCV. În acest sens, toate mesajele electronice vor conține datele necesare pentru identificarea reprezentantului operatorului economic și vor fi transmise de la adresele de e-mail notificate prin documentele depuse pentru înregistrarea la PCV sau actualizările acestora.
	3. Prevederile Procedurii PCTCV sunt completate de drept şi în mod automat cu prevederile legislației de referinţă precizată la Capitolul 5, precum şi cu modificările ulterioare ale acestor documente.

**Anexa 1**

Antet Participant PCV VÂNZĂTOR

Nr.inregistrare al documentului la Participantul la PCV................

Către,

Societatea Operatorul Pieței de Energie Electrică și de Gaze Naturale ”OPCOM” SA

Domnului Victor IONESCU, Director General

CONFIRMARE PE PROPRIA RĂSPUNDERE

Subsemnatul/Subsemnata......................................................................................,

în calitate de reprezentant legal, având funcția de ....................…...……………………………..,

cunoscând prevederile art. 326 din Codul Penal cu privire la falsul în declaraţii, declar prin prezenta, pe propria răspundere, că Participantul la Piaţa Certificatelor Verzi

 ………………………………………………………………………………………...………...,

în calitate de vânzător, A ÎNCASAT contravaloarea CV tranzacționate bilateral, conform datelor menționate în tabelul anexat la prezenta.

Funcție reprezentant legal: ................................................................................................

Nume și prenume reprezentant legal: ................................................................................

Semnătură reprezentant legal: ........................................................................................

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Data încasării | Nume Participant cumpărător | Calitate cumpărător (Producător/Furnizor) | Nr. de CV încasate | Coduri CV vândute | Nr. de înregistrare CBCV/data | Negociat direct /PCTCV (după caz) | Codul Licitației(dacă este cazul) | Data sesiunii de tranzacționare pe PCTCV(după caz) | Preț CV (fără TVA)lei/CV |
|  |  |  |  |  |  |  |  |  |  |
|  |  |  |  |  |  |  |  |  |  |

**Anexa 2**

**CONFIRMARE TRANZACȚIE**

Nr. ieșire OPCOM .................. din data ...........................

Către (Nume participant)

Referitor la rezultatul sesiunii de tranzacționare pe PCTCV din data de .............

Vă facem cunoscut faprul că în urma desfășurării sesiunii de tranzacționare din data de ............. pe PCTCV societatea ...................... a încheiat în calitate de cumpărător/vânzător următoarele tranzacții, urmare ofertelor propuse în Sistemul de tranzacționare al PCTCV:

* - „x” CV în cadrul tranzacției pentru instrumentul…….. la preţul de ……….. lei/CV, contractul urmând a fi încheiat cu„Nume compania X”;
* ...............

În conformitate cu prevederile Procedurii privind funcționarea pieței centralizate anonime la termen de CV și administrarea pieței contractelor bilaterale de CV, materializarea tranzacțiilor realizate se face prin semnarea contractului în termen de maxim 3 zile lucrătoare de la data prezentei comunicări, respectiv până la data de ........., cu respectarea întocmai a conținutului și formei contractului standard aprobat de ANRE și a rezultatelor notificate prin prezentul mesaj de către OPCOM S.A. în calitate de operator al Pieței de Certificate Verzi.

Cu respect,

Director General,